open-index/open-wikipedia-markdown huggingface dataset:
European Article Number

thumb|EAN-13

**European Article Number**, skr. **EAN**, je druh čiarových kódov. Najčastejší EAN kód a pravdepodobne  najčastejšie používaný  čiarový kód vôbec je EAN-13, ktorý bol definovaný štandardizačnou organizáciou GS1.

Kódy EAN-13 sa používajú na celom svete na označovanie jednotlivých druhov tovaru. Upravená podoba tohto kódu sa používa ako ISBN alebo ISSN. Z kódu EAN-13 možno zistiť krajinu  pôvodu alebo spôsob použitia daného tovaru. Menej používané sú kódy EAN-8, ktoré sú vyhradené a používané pre malé obaly, na ktoré je problém umiestniť trinásťmiestny kód, ako sú napríklad cukrovinky.

## EAN-13
V EAN-13 jednotlivé symboly kódujú 13 čísel, ktoré sú rozdelené do štyroch častí:
* Systémová číslica, prvé dve alebo tri číslice, obvykle identifikujú krajinu, kde je zaregistrovaný výrobca (nemusí označovať krajinu pôvodu výrobku). V prípade, že EAN-13 vznikol konverziou z ISBN alebo ISSN kódu, systémový kód je 978 alebo 979 v prípade ISBN alebo 977 v prípade ISSN.
* Kód výrobcu, skladajúci sa zo štyroch alebo piatich číslic v závislosti na systémovom kóde
* Kód výrobku, skladajúci sa z piatich číslic
* Kontrolná číslica. Je vypočítaná pomocou funkcie modulo 10 (je to teda samodetekujúci kód). 
** Postup výpočtu (kód 858402734140**4**): 
*** Sčítajú sa čísla na nepárnych pozíciách (8+8+0+7+4+4=31)
*** Pripočíta sa súčet čísel na párnych pozíciách vynásobený tromi ((5+4+2+3+1+0)*3=45)
*** Výsledok sa zaokrúhli nahor na celé číslo deliteľné 10 a odpočítame ho. Takto získame kontrolnú číslicu (45+31=76; 80-76=**4**)
Rovnako sa kontrolná číslica vypočítava i pre EAN/UCC8, EAN/UCC14 alebo pre kód SSCC.

### Kódy štátov
Prvé dve alebo tri číslice označujú štát, v ktorom je zaregistrovaný výrobca produktu. Občas sa používajú EAN kódy začínajúce číslicou 0, v takom prípade to je rozšírený UPC kód. Väčšina skenerov dokáže čítať a používať oba druhy kódov, ale mnoho výrobcov v USA stále používa iba UPC kód.

### Kódovanie
K zakódovaniu sa číslice najprv rozdelia na tri skupiny:
* Prvá číslica
* Prvá (ľavá) skupina po 6 číslic
* Druhá (pravá) skupina po 6 číslic
Pre zakódovanie posledných 12 číslic existujú tri schémy – ľavý s nepárnou paritou, ľavý s párnou paritou a pravý. Každá schéma pre každú číslicu definuje permutáciu dvoch  čiar a dvoch medzier, širokých štyri **X**  z celkových siedmich. Prvá číslica nemá ekvivalent v sekvencii čiar čiarového kódu, ale určuje, ktorá z číslic v ľavej časti bude zakódovaná schémou s ktorou paritou. Pre číslice v pravej skupine je použitá pravá schéma vždy. Schéma pre ľavú skupinu s nepárnou paritou sa zhoduje so starším kódovaním UPC-A a je dané, že pre nulu ako prú číslicu  kódu budú všetky číslice ľavej skupiny zakódované podľa tejto schémy (z dôvodu spätnej kompatibility s čiarovým kódom UPC).

## Pozri aj
* Zoznam GS1 kódov štátov

## Externé odkazy
* 

Kategória:Čiarové kódy
Arsène Wenger

**Arsène Wenger** (* 22. októbra, 1949, Štrasburg, Francúzsko), prezývaný 'Profesor', je francúzsky futbalový tréner.

## Kluby
* **[[Arsenal FC|Arsenal F.C.]]**: október 1996 – 2018(tréner)
* **[[Nagoya Grampus Eight]]**: 1995 – október 1996 (tréner)
* **[[AS Monaco FC]]**: 1987 – 1994 (tréner)
* **Nancy**: 1984 – 1987 (hráč)
* **Cannes**: 1983 (hráč)

## Ocenenia
### Rády
* Francúzsko
** Légion d'honneur

* Veľká Británia
** OBE 
### Hráčske ocenenia

* Strasbourg
** **Majster francúzskej ligy:** 1979

### Trénerské ocenenia
* Arsenal F.C.
** majstri **[[Premier League]]:** 1998 2002 2004
** pohár **[[Pohár FA|FA Cup]]:** 1998 2002 2003 2005, 2014, 2015, 2017
** 2× zisk „Doubles“ (označenie pre víťaza anglickej ligy a pohára)
** Neporaziteľnosť celku v sezóne 2003/2004 (prvý klub hrajúci anglickú ligu, ktorému sa to podarilo za 115 rokov fungovania súťaže)

* Nagoya Grampus Eight
** **J-League Cup:** 1996
** **Emperor's Cup:** 1995
** **J-League – tréner roka:** 1995

* AS Monaco FC
** **Francúzsky pohár:** 1991
** **Majster francúzskej ligy:** 1988
** **Najlepší francúzsky tréner roku:** 1988

## Externé odkazy
* Profil na Arsenal.com
* FotbalJinak.cz: Šestnáct sezon Wengera v Arsenalu. Tři tituly a sedm let půstu 

Kategória:Francúzski futbaloví tréneri
Kategória:Držitelia Radu britského impéria
Kategória:Osobnosti zo Štrasburgu
Kategória:Absolventi Štrasburskej univerzity
USS Cole

thumb|right|USS Cole
**USS ''Cole'' (DDG-67)** je torpédoborec amerického námorníctva. Pomenovaný je po seržantovi námornej pechoty Darrellovi S. Coleovi, padlom v boji na Iwo Jime 19.&nbsp;februára&nbsp;1945. 

Loď sa stala verejne známou po samovražednom bombovom útoku, spáchanom príslušníkmi Al-Ká’idy, ktorý sa odohral 12.&nbsp;októbra&nbsp;2000 v Jemenskom prístave Aden. Sedemnásť námorníkov a dvaja atentátnici zahynuli.

## História
Loď bola postavená lodenicou Ingalls Shipbuilding. Stavba začala 28. februára 1994. O takmer rok neskôr, 10. februára 1995, bola spustená na vodu. Do služby sa zaradila 8. júna 1996. 

12. októbra 2000, počas rutinného dopĺňania paliva v Jemenskom prístave Aden, sa o 11:18 miestneho času, k ľavej strane torpédoborca priblížila malá loď. Explózia, ktorá nastala, vytvorila v trupe dieru s priemerom 12&nbsp;m, zabila 17 námorníkov a zranila 39 ďalších.

Po tomto incidente bol *Cole* prevezený späť do USA. Po opravách trvajúcich 14 mesiacov bol opäť zaradený do aktívnej služby. 

## Iné projekty

Kategória:Al-Káida
Kategória:Torpédoborce USA
Hopmanov pohár 2009

**Hopmanov pohár 2009** bol 21. ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev svetovej skupiny vrátane víťaza kvalifikácie ázijského regiónu. Prvé zápasy sa odohrali 3. januára 2009 a finálové zápasy 9. januára 2009 na dvorcoch Burswood Entertainment Complex v austrálskom Perthe. Víťazom sa stalo družstvo Slovenska Dominika Cibulková a Dominik Hrbatý, ktoré vo finále zdolalo ruský súrodenecký pár Dinara Safinová, Marat Safin 2:0.

## Družstvá

### A skupina
*  – Meghann Shaughnessyová *841* / James Blake *10*
*  – Casey Dellacquová *53* / Lleyton Hewitt *67*
*  – Sabine Lisická *58* / Nicolas Kiefer *38*
*  – Dominika Cibulková *19* / Dominik Hrbatý *252*

### B skupina
*  – Dinara Safinová *3* / Marat Safin *29*
*  – Alizé Cornetová *16* / Gilles Simon *7*
*  – Flavia Pennettová *13* / Simone Bolelli *41*
*  – Su-wej Sieová *81* / Jan-sun Lu *64*

*Za menom tenistu je jeho postavenie v rebríčku WTA resp. ATP  *

## Skupina A
### Tabuľka

### Austrália vs. Nemecko

### Spojené štáty vs. Slovensko

### Austrália vs. Slovensko

### Spojené štáty vs. Nemecko

### Spojené štáty vs. Austrália

### Nemecko vs. Slovensko

## Skupina B
### Tabuľka

### Francúzsko vs. Taiwan

### Rusko vs. Taliansko

### Francúzsko vs. Taliansko

### Rusko vs. Taiwan

### Rusko vs. Francúzsko

### Taliansko vs. Taiwan

## Finále
### Slovensko vs. Rusko

## Externé odkazy

Kategória:Tenis v 2009
2009
Kategória:Úspechy slovenského tenisu
Mier (rozlišovacia stránka)

**Mier** môže byť:
* stav bez vojny/konfliktov alebo dohoda o takomto stave, pozri mier
* pokoj, ticho
* duševná vyrovnanosť
* sídlisko v Spišskej Novej Vsi, pozri Mier (Spišská Nová Ves)
* sídlisko v Košiciach, pozri Mier (Košice)
* zaniknutý národný podnik v Topoľčanoch, pozri Mier (národný podnik)
Blaumont

**Blaumont** môže byť:

* vrch pri Spišskej Novej Vsi, pozri Blaumont (vrch)
* miestna časť Spišskej Novej Vsi, pozri Blaumont (Spišská Nová Ves)
Abrahámovské náboženstvo

náhľad|Symbol troch hlavných abrahámovských náboženstiev: kresťanstva, judaizmu a islamu
**Abrahámovské náboženstvo** je náboženstvo, ktoré uznáva Abraháma ako praotca.

Sú tri základné abrahámovské náboženstvá:
* judaizmus
* kresťanstvo
* islam

Všetky tri majú spoločný základ v Starom zákone.

Ide najmä o judaizmus, kresťanstvo a islam, teda svetové náboženstvá priamo či nepriamo ovplyvnené starovekým židovským náboženstvom.

Napriek radu odlišností majú abrahámovské náboženstvá rad spoločných znakov. Spája ich najmä viera v jedného osobného Boha – monoteizmus, pričom Boh je zároveň chápaný ako tvorca a sudca sveta a človeka, ktorý odmeňuje dobrých a trestá zlých ľudí (na tomto svete a podľa niektorých tradícii i posmrtne). Ľudia môžu mať k tomuto Bohu osobný vzťah prejavujúci sa najmä modlitbou a konaním dobrých skutkov; častý, hoci nie všeobecne prítomný je aj dôraz na povinnosť šírenia svojej viery (misia).

Kresťanstvo a judaizmus priamo zdieľajú svoje sväté Písma: spisy nazývané v judaizme Tanach sú u katolíckych a pravoslávnych kresťanov súčasťou Starého zákona a teda ich Biblie, zatiaľ čo protestanti dokonca Tanach chápu ako celý Starý zákon. I posvätné Písma špecifické pre jednotlivé náboženstvá často preberajú teologické obsahy, postavy a príbehy zo spisov historicky starších náboženstiev, hoci tieto tradície často pretvárajú a reinterpretujú. Kresťanský Nový zákon tak naväzuje na prorocké očakávania Starého zákona a udalosti Ježišovho života a smrti vykladá v duchu týchto proroctiev.

Mohamed tiež zo začiatku považoval pôvodné židovské a kresťanské zjavenie za pravé a nadviazal na ne. V Koráne sa o Biblii hovorí ako o svätej knihe, ktorá bola Ježišovi zjavená rovnako ako Mohamedovi Korán. Až neskôr islamská právna veda zaujala stanovisko, podľa ktorého kresťania chápu Ježišom odovzdané zjavenia nesprávne, v Koráne o tom zmienka nie je. 
Podľa islamu kresťania a židia chápu náuku obsiahnutú v Písme prekrútene a pravdu zvestujú len čiastočne, pretože pravdu v celej svojej hĺbke obsahuje len Korán. Hoci moslimovia Bibliu a jej náuku odmietajú, zdieľajú so židmi a kresťanmi okrem viery v Abraháma aj veľa ďalších prvkov, napríklad modifikované Desatoro alebo vieru v Ježiša ako jedného z prorokov.

## Zdroj

## Externé odkazy
* Abrahámovský ekumenizmus 

Kategória:Náboženské smery
Kategória:Monoteizmus
Petriho sieť

thumb|Príklad Petriho siete
**Petriho sieť** je matematická reprezentácia diskrétnych distribuovaných systémov. Petriho sieť graficky reprezentuje štruktúru distribuovaného systému ako orientovaný bipartitný graf s ohodnotením. 

Petriho siete sú nástrojom pre modelovanie a simulovanie diskrétnych javov. Je to grafová štruktúra, ktorá obsahuje dva druhy uzlov - miesta a prechody, ďalej obsahuje hrany a značky (), ktoré sa vyskytujú v miestach.

Simulácia v Petriho sieti prebieha pomocou premiestňovania značiek z miesta do miesta, ak to dovoľuje prechod.

Petriho siete vymyslel matematik Carl Adam Petri, ktorý ich prvýkrát popísal vo svojej dizertačnej práci v roku 1962.

## Formálna definícia

**Petriho sieť** je pätica N=(P, T, pre, post, M_0)\  kde

:P={p_1, p_2,...p_m}\  konečná množina miest
:T={t_1, t_2,...t_n}\  konečná množina prechodov
:pre=PxT\to N \  násobnosť vstupných hrán
:post=TxP\to N \  násobnosť výstupných hrán
:M_0: P\to N \  počiatočné označenie

**Pravidlo prechodu:**
:a. aktivácia prechodu - ak je dostatok značiek vo vstupných miestach podľa podmienok na hranách
:b. aktivovaný prechod sa môže alebo nemusí vykonať
:c. vykonanie prechodu odstráni značky zo vstupných miest a pridá značky do výstupných miest

**Značenie:**
:a. značenie miesta - počet značiek v mieste
:b. značenie celej siete - vektor značení miest
:c. počiatočné značenie - značenie na začiatku simulácie siete

Každý z prvkov Petriho siete má svoj význam. Miesto a jeho značenie vyjadruje lokálny stav prvku, prechod je analógiou k udalosti a hrana reprezentuje väzbu medzi lokálnym stavom a udalosťou (spája miesto a prechod alebo opačne).
Špeciálnym prechodmi v PN (z angl. **P**etri **N**etworks) sú vstrebávajúci a zdrojový prechod, ktorým chýba vstupné alebo výstupné miesto.
Miesta sú jednoznačne dané svojou kapacitou, ktorá môže byť konečná (sieť konečnej kapacity, platí striktné prechodové pravidlo) alebo nekonečná (sieť nekonečnej kapacity, slabé prechodové pravidlo).

PN sa používajú najmä na pochopenie fungovania zložitejších systémov, ich analýzu a charakteristiku. Aplikované ich nájdeme v rôznych odvetviach moderných technológií - komunikačných protokoloch, operačných systémoch, systémoch hromadnej obsluhy alebo v riadení procesov.

## Iné projekty

Kategória:Simulácia
Kategória:Eponymické termíny v informatike
1. česká futbalová liga 1994/1995

**Sezóna 1994/95** 1. ligy bola 2. sezónou v samostatnej českej lige a prvá, v ktorej sa udeľovali tri body za víťazstvo namiesto predchádzajúcich dvoch. Začala 5. augusta 1994 a skončila 11. júna 1995.

## Konečná tabuľka

**Z** = Počet zápasov; **V** = Výhry; **R** = Remízy; **P** = Prehry; **VG** = Vsietené góly; **IG** = Inkasované góly; **B** = Body

* **Sparta Praha** - majster v sezóne 1994-95.
* **Bohemians Praha** a **Švarc Benešov** zostupujú do 2. ligy.


## Najlepší strelec

## Externé odkazy
* Štatistika na ČMFS 

Kategória:Najvyššia futbalová súťaž v Česku
1. Gambrinus liga 2000/2001

**Sezóna 2000/01** 1. Gambrinus ligy bola 8. sezónou v samostatnej českej lige. Začala 28. júla 2000 a skončila 25. mája 2001. Majstrom sa stal tím AC Sparta Praha.

## Konečná tabuľka

**Z** = Počet zápasov; **V** = Výhry; **R** = Remízy; **P** = Prehry; **VG** = Vsietené góly; **IG** = Inkasované góly; **B** = Body

* **Sparta Praha** - majster v sezóne 2000-01.
* **České Budějovice** a **Viktoria Plzeň** zostupujú do 2. ligy.


## Najlepší strelec

## Externé odkazy
* Štatistika na ČMFS 

Kategória:Najvyššia futbalová súťaž v Česku
Antiochijské kniežatstvo

thumb|Antiochijské kniežatsvo
**Antiochijské kniežatstvo** (iné názvy: **(kniežatstvo) Antiochia**/**Antioche(i)a**, **Antiošské kniežatstvo**, **Antiochijské/Antiošské vojvodstvo**, zastarano *Antiochenské kniežatstvo/kráľovstvo*) bol križiacky štát v rokoch 1098 až približne 1268 v časti dnešného Turecka a časti dnešnej Sýrie. Jeho sídlom bolo mesto Antiochia. Štát vznikol počas pvej križiackej výpravy. Formálne bol vazalom Jeruzalemského kniežatstva, v skutočnosti to ale bol samostatný štát. Čoskoro po svojom vzniku bol cieľom islamských protikrižiackych výprav, ale aj byzantských útokov, napokon bol spustošený mongolským nájazdom.

## Zdroje

Kategória:Križiaci (dejiny)
Kategória:Zaniknuté štáty Ázie
Kategória:Zaniknuté štáty
Kategória:Zaniknuté monarchie
Kategória:Križiacke štáty
Kategória:Dejiny Sýrie
Jastrabia veža

**Jastrabia veža** (; , , ) sa kolmo vypína nad Dolinou Zeleného plesa vo Vysokých Tatrách. Je opradená povesťami a veľmi fotogenická. Z vrcholu sú výhľady do najmohutnejších tatranských stien. Koncom minulého storočia prišlo k pádu skalných blokov v juhovýchodnej stene, takže niektoré horolezecké cesty zanikli.

## Topografia
Veža je koncovým pilierom rázsochy, vybiehajúcej z Belasej veže. Jastrabie sedlo ju delí od Karbunkulového hrebeňa. V rýchlo klesajúcom východnom hrebeni ju Jastrabia štrbina oddeľuje od Jastrabieho zuba.
[left|thumb| Zľava tmavá Jastrabia veža, [Kozí štít|Kozí a Jahňací štít.]]

## Názov
Jastrab je pomerne hojne zastúpený v TANAPe. V tomto prípade však skôr v symbolickom zmysle pomenúva smelé tvary veže. Najstarší názov, aký sa v písomnostiach vyskytuje pre Jastrabiu vežu, je Königsnase (kráľovský nos) u Jakuba Buchholtza v roku 1752. Na začiatku 19. storočia ustúpil tento názov zlatokopeckej Karbunkulovej veži.

## Povesť
Na vrchole Jastrabej veže sa nachádzal oslepujúci drahokam karbunkul (rubín). Chudobný muž, ktorý sa uchádzal o richtárovu dcéru, v snahe zbohatnúť doliezol až k nemu. Musel sa odvrátiť pred jeho jasom, ale oči víly zo Zeleného plesa ho uhranuli, spadol a zabil sa, ako už iní pred ním aj po ňom. Povesť je známa v niekoľkých mutáciách a možno predpokladať, že parafrázuje smrteľnú tragédiu zlatokopa Jána Andreja Papirusa, ktorý v roku 1771 zahynul v okolí Zeleného plesa. 

## Horolezectvo
Prvý výstup absolvoval v 80-tych rokoch 19. storočia z Červenej doliny cez Jastrabie sedlo Poliak Maciej Sieczka, v zime Tihamér Szaffka, Imre Barcza a Oskar Jordán 10. mája 1909. Štít je odvtedy často navštevovaný. K jeho obľube prispieva blízka Chata pri Zelenom plese. Kolmou, miestami previsnutou juhovýchodnou aj južnou stenou vedie množstvo ciest vysokej obťažnosti,Prvý skutočne extrémnym výstupom bola cesta v podaní P. Pochylého a I. Chlumského z roku 1963, jednou z najťažších na slovenskej strane Tatier bola „Amazónia Vertikál“, klasifikácia 9. Novšie vznikla cesta Jet Stream 10-/10 a v r. 2016 aj najťažšia cesta v celých Tatrách: Koróna 11- (J. Krištoffy).

## Najťažšie cesty
*Pavúci lezú do neba, (RP VII+), 2001
*Pochylého platňa, (VI+ A3 RP:8), 1963
*Amazónia Vertikál, (IX-), 1993
*Jet Stream, (X-/X), M. Heuger, I. Štefanský 2000, voľne D. Janák 2007
*Koróna, (XI-), J. Krištoffy 2016

## Referencie


## Externé odkazy
* Juhozápadná a južná stena s nákresom lezeckých ciest 
* Na Summitpost.org
* Koróna
Kategória:Dvojtisícovky na Slovensku
Kategória:Vrchy Vysokých Tatier
Cesta I. triedy 75 (Slovensko)

**Cesta I. triedy 75** (*I/75*) je cesta I. triedy na Slovensku, ktorá spája Lučenec a Sládkovičovo. Jej celková dĺžka je 195,196 km. Úsek Nové Zámky – Lučenec bude kopírovaný R7.

## História
Cesta bola pôvodne kategorizovaná ako *cesta II. triedy 508*. V roku 1948 bol vo výstavbe úsek tejto cesty od Trnovca nad Váhom po obec Rastislavice. V 70. rokoch bola cesta upravená a prekategorizovaná na I/75.

## Priebeh

### Trnavský kraj
I/75 sa začína v Sládkovičove v galantskom okrese na križovatke s I/62. Ďalej pokračuje križovatkou s II/507, II/561, I/35, III/1334 a pokračuje do šalianskeho okresu.

### Nitriansky kraj
Ešte pred vstupom do mesta sa cesta križuje s III/1364 a s  III/1365. V Šali sa I/75 križuje s III/1366, III/1367, II/573, pokračuje križovatkou s III/1497 do Trnovca nad Váhom, kde sa križuje s II/562. 

V nasledujúcom okrese Nové Zámky sa I/75 križuje s III/1369 a s III/1502. V Jatove sa križuje s III/1500 a III/1501, neďaleko Palárikova sa križuje s II/580, pokračuje do Nových Zámkov, kde sa križuje s I/64, III/1495, III/1503, v Dvoroch nad Žitavou sa križuje s II/511 a v Kolte s III/1504 a II/589.

V levickom okrese sa I/75 začína križovatkou s III/1530, pokračuje v Čake križovatkou s III/1559 a III/1522. Pri Málaši sa križuje s II/588, v Tekovských Lužanoch s III/1560, pri obci Šarovce s I/76. Ďalej pokračuje križovatkami s III/1543 a III/1514, v Demandiciach sa križuje s II/564, pri obci Horné Semerovce sa nachádza križovatka s I/66 a I/75 pokračuje do Slatiny. Tu sa križuje s III/1558, III/1562, za Slatinou s III/1556 a III/2592 a prechádza do Banskobystrického kraja.

### Banskobystrický kraj
V okrese Veľký Krtíš sa I/75 najskôr križuje s III/2566, III/2568, III/2582, III/2593, III/2605, v Dolných Plachtinciach s III/2601, III/2583, vo Veľkom Krtíši s II/527, v obci Pôtor s II/585 a III/2588, s II/591 pri obci Slovenské Kľačany a v Závade sa I/75 križuje s III/2590.

I/75 následne prechádza do lučeneckého okresu, kde sa križuje s III/2659 v Lehôtke, s III/2660, III/2664, III/2644 a v Lučenci s III/2666, II/585 a končí sa na križovatke s I/16.

## Galéria

Image:Udvard135.JPG|I/75 v Dvoroch nad Žitavou
Image:Udvard064.JPG|Križovatka I/75 a II/511 v Dvoroch nad Žitavou
File:Havran 2011 apr. 2.jpg|Cesta I/75 Sl. Kľačany - Pôtor v aprili 2011 po oprave zosuvu


## Zdroje
* Miestopisný priebeh cestných komunikácií (Slovenská správa ciest)

## Referencie


## Iné projekty

75
Kategória:Doprava v Lučenci
Zoznam diaľnic na Slovensku

Toto je zoznam diaľníc na Slovensku. Je v ňom uvedená celková dĺžka diaľnice a ďalej údaje o celkovej dĺžke úsekov diaľnic v prevádzke, vo výstavbe a v príprave. Trasa diaľnice je v tabuľke uvedená tak, aby bol počiatočný bod totožný s umiestnením nultého kilometra diaľnice.

## Pozri aj
* Zoznam rýchlostných ciest na Slovensku
*Harmonogram výstavby diaľnic a rýchlostných ciest

## Referencie

## Externé odkazy
* Interaktívna mapa diaľnic a rýchlostných ciest
* Slovenské fórum o diaľniciach, rýchlostných cestách a veľa ďalšieho 
* História výstavby diaľničnej siete na Slovensku 

Z
D
D
Novoveská Huta

**Novoveská Huta** je mestská časť Spišskej Novej Vsi, ktorá sa nachádza 6&nbsp;km južne od centra mesta.

Novoveskú Hutu tvoria väčšinou staršie rodinné domy. Prvá písomná zmienka pochádza z roku 1383. 
Po zastavení banskej činnosti tu v roku 1891 vznikli kúpele s kapacitou 150 lôžok, v ktorých sa liečili nervové choroby a katary dýchacích ciest. Kúpele slúžili do roku 1939. V minulosti teda bola významným kúpeľným centrom na Spiši, kúpele však zanikli a pripomínajú ich už len pozostatky kúpeľných domov. Novoveská Huta bola v minulosti tiež baníckou osadou. Dnes sa v územných plánoch navrhuje obnovenie tejto tradície a vybudovanie regeneračno-klimatických kúpeľov.

Dodnes tu prebieha ťažba a spracovanie sadrovca. Obyvateľom Novoveskej Huty je k dispozícii predajňa potravín, pekáreň a pohostinstvo. V obci sa nachádza kostol sv. Cyrila a Metoda a cintorín. Novoveská Huta je východiskovým bodom do Národného parku Slovenský raj. Doprava do tejto miestnej časti je zabezpečená linkou mestskej hromadnej dopravy č. 3, č. 12 a prímestskými autobusovými linkami.

Po roku 1993 tu skončila stavebná uzávera, vďaka čomu mestská časť znovu začala ožívať. V súčasnosti aj napriek snahám súkromných investorov je novodobá ťažba uránu nezlúčiteľná s rozvojom rekreácie, cestovného ruchu a športu, s ktorým mesto v budúcnosti počíta pri svojom rozvoji.

V období ČSSR sa v okolí obce ťažila uránová ruda spôsobom, ktorý zanechal v okolí ťažby a v podzemných vodách výrazne zvýšenú radiáciu. Toto dedičstvo z predchádzajúceho obdobia sa doteraz nepodarilo vyriešiť. 

## Referencie

## Iné projekty

## Externé odkazy
* www.novoveskahuta.sk

Kategória:Spišská Nová Ves
Kategória:Miestne časti na Slovensku
Ferčekovce

**Ferčekovce** sú mestská časť mesta Spišská Nová Ves, ktorá sa nachádza asi 2 km južne od centra mesta s počtom obyvateľov približne 2000. Cez Ferčekovce preteká potok Holubnica. 

## História
Ferčekovce boli založené nemeckým obyvatelstvom ako malá osada - hámor približne okolo roku 1900 (presnejší údaj sa nedatuje). V roku 1938 však historické pramene uvádzajú , že sa vo Ferčekovciach nachádzalo 8 domov a žilo tu 83 obyvateľov. 

Cez Ferčekovce viedla v rokoch 1921-1957  úzkorozchodná lesná železnica na prevoz guľatiny z Novoveskej Huty - Rybníkov do spišskonovoveskej Podskaly, kde sa vykonávala prekládka na Košicko - bohumínsku železnicu.

### Ďalší rozvoj
Výraznejší rozvoj osady sa začal až v 60. rokoch 20. storočia kedy sa vo Ferčekovcich začala masívnejšia výstavba rodinných domov - väčšinou typizovanej radovej zástavby.  Z občianskej vybavenosti tu bolo vybudované nákupné stredisko, materská škôlka či lyžiarsky vlek. Do mestskej časti bola zavedená aj MHD, ktorá mestskú časť spája s centrom mesta a spádovými školami pre žiakov a študentov.

## Súčasnosť
V súčasnosti vo Ferčekovciach žije približne 2000 obyvateľov. Výstavba rodinných domov sa postupne rozširuje či už v severnej časti -  od jazdeckého aréalu ale aj v južnej časti - smerom k Prednej Hute.   

Z občianskej vybavenosti ostala pre obyvateľov k dispozícii len malá predajňa potravín. Pôvodné nákupné stredisko v 90 rokoch skrachovalo a neskôr bolo prestavané na rímskokatolícky kostol a priľahlú farskú budovu. Materská škola na Kysuckej ulici bola zrušená v roku 2003 pre nedostatok navštevujúcich detí a bola prestavaná na bytový dom. Lyžiarske stredisko ukončilo prevádzku v roku 2012.  

## Zaujimavosti
V mestskej časti rastie vzácna približne 300 ročná lipa malolistá. Strom má výšku 30 metrov a obvod 7,10 metra. Rastie na súkromnom pozemku na Dunajskej ulici. Strom patrí medzi chránené stromy Slovenska.

## Externé odkazy
* https://spis.korzar.sme.sk/c/6088175/vo-fercekovciach-rastie-tristorocna-lipa.html
* https://spis.korzar.sme.sk/c/6657508/lyziarske-stredisko-pri-spisskej-novej-vsi-neotvorili.html

Kategória:Spišská Nová Ves
Kategória:Miestne časti na Slovensku
Tarča

**Tarča** (tiež *sídlisko Gen. L. Svobodu*) je sídlisko situované južne od centra mesta Spišská Nová Ves. Jeho výstavba prebiehala v 60. rokoch 20. storočia. 

Bolo to prvé sídlisko v meste, ktoré bolo postavené vo vtedajšom extraviláne mesta. Tvoria ho stovky bytov situovaných v panelových domoch a zaraďuje sa medzi najväčšie mestské časti mesta. Sídlisko má nákupné stredisko "Družba", obchody s potravinami, základnú školu na Lipovej ulici, osemročné a päťročné bilingválne gymnázium na Javorovej ulici (predtým ZŠ Javorová), materskú školu, zdravotné stredisko, domov dôchodcov, požiarnu zbrojnicu a pod. Územie sídliska je obsluhované linkami mestskej hromadnej dopravy, ktorého ho spájajú s centrom mesta, autobusovou a železničnou stanicou ako aj mestskými časťami Ferčekovce a Novoveská Huta. V blízkosti sídliska sa nachádza Madaras park a ZOO, ktoré slúžia pre oddychové a kultúrne aktivity.

Kategória:Spišská Nová Ves
Kategória:Sídliská na Slovensku
Blaumont (Spišská Nová Ves)

**Blaumont** je miestna časť, ktorá sa nachádza nad mestom Spišská Nová Ves neďaleko cesty do Levoče a Košíc na kopci nazývanom Blaumont. 

Obytná štvrť sa začala stavať po roku 2000 a tvorí ju asi 40 domov. Táto štvrť však nemá žiadne nákupné strediská ani školské zariadenia, preto je závislá od centra mesta, ale naopak je najbližšie k miestnej nemocnici. Vzdialená od mesta je asi 1 km a cesta pešo do centra trvá asi 15 minút. Dostať sa do tejto lokality je možné aj MHD linkou č. 1 na zastávku SPŠD.

Kategória:Spišská Nová Ves
Kategória:Miestne časti na Slovensku
Východ (Spišská Nová Ves)

**Východ** je sídlisko v Spišskej Novej Vsi. Tvorí ho asi 20 bytoviek postavených asi v 70. rokoch 20. storočia. Sídlisko sa nachádza vo východnej časti mesta v tesnej náväznosti na centrum mesta. Nachádza sa tu mestské trhovisko a obchodné centrum s potravinami a iné služby. Občiansku vybavenosť územia dopĺňa aj cirkevná ZŠ sv. Cyrila a Metóda, SPŠ Markušovská cesta 2 a SOŠ Hotelová. Na tomto sídlisku sa nachádza aj konečná zastávka liniek mestskej hromadnej dopravy smerujúcich na sídlisko Mier, Západ, do obce Smižany a i.

Kategória:Spišská Nová Ves
Kategória:Sídliská na Slovensku
Západ (Spišská Nová Ves)

Sídlisko **Západ **sa nachádza západne od centra mesta Spišská Nová Ves. Západným okrajom sídliska je katastrálna hranica mesta Spišská Nová Ves a obce Smižany. Sídlisko je najhustejšie zaľudnenou časťou mesta a tvoria ho desiatky bytoviek z 80. rokov 20. storočia. Nachádza sa tu ZŠ na Hutníckej ulici, materská škola, nákupné stredisko, zdravotnícke stredisko, pošta, katolícky kostol Božieho milosrdenstva atď. Cesta pešou chôdzou do centra mesta trvá približne 30 minút. Územie je obsluhované linkami mestskej hromadnej dopravy. Cesta linkou č.8 trvá 10 minút a linka č. 4 - 20 minút.
V minulosti sa naprojektovalo prepojenie bytovej zástavby s vznikajúcim sídliskom Západ 2 v obci Smižany, ktoré sa nerealizovalo.

Kategória:Spišská Nová Ves
Kategória:Sídliská na Slovensku
Mier (Spišská Nová Ves)

**Mier** je sídlisko v Spišskej Novej Vsi. 

Sídlisko sa nachádza v západnej časti mesta, na pravom, južnom nábreží rieky Hornád. Od centra mesta je vzdialené cca 15 minút pešej chôdze. S počtom okolo 10 000 obyvateľov, čo je približne štvrtina populácie mesta, je jeho najväčším sídliskom. Stoja tu stovky prevažne osem, desať a trinásť poschodových bytov v bytových domoch. 

Obyvatelia sídliska majú k dispozícii nákupné stredisko CBA, obchodné domy Kaufland, Lidl, Tesco, zdravotnícke zariadenie, 3D kino, zábavné podniky, reštauráciu. Mestská časť je obsluhovaná linkami mestskej hromadnej dopravy 5, 6, 11, 15 a 16.

Kategória:Spišská Nová Ves
Kategória:Sídliská na Slovensku
Daniel Carleton Gajdusek

**Daniel Carleton Gajdusek** (* 9. september 1923, Yonkers, New York, USA – † 12. december 2008, Tromsø, Nórsko) bol americký pediater a virológ slovensko-maďarského pôvodu.

V roku 1976 získal Nobelovu cenu za fyziológiu alebo medicínu za objavy týkajúce sa nových mechanizmov vzniku a šírenia infekčných chorôb, spolu s Baruchom Blumbergom.

V 50. rokoch 20. storočia objavil infekčnú podstatu neurologickej choroby kuru, rozšírenej medzi obyvateľmi Novej Guinei.

## Ocenenia
* v roku 1996 mu Univerzita Komenského v Bratislave udelila titul „Doctor honoris causa“ 

## Referencie

## Iné projekty

## Externé odkazy
* Autobiografia

Kategória:Osobnosti z Yonkersu
Kategória:Pediatri USA
Kategória:Virológovia USA
Kategória:Osobnosti USA slovenského pôvodu
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Držitelia čestných doktorátov Univerzity Komenského
Kategória:Členovia American Philosophical Society
1. Gambrinus liga 2005/2006

**Sezóna 2005/06** 1. Gambrinus ligy je 13. sezónou v samostatnej českej lige. Začala 7. augusta 2005 a skončila 13. mája 2006. Majstrom sa stal tím FC Slovan Liberec.

Do tohto ročníka postúpili z druhej ligy tímy FK SIAD Most, FC Vysočina Jihlava a FC Viktoria Plzeň. Po skončení sezóny do druhej ligy zostúpili FK Chmel Blšany a FC Vysočina Jihlava.

## Konečná tabuľka

**Z** = Počet zápasov; **V** = Výhry; **R** = Remízy; **P** = Prehry; **VG** = Vsietené góly; **IG** = Inkasované góly; **B** = Body

* **Slovan Liberec** - majster v sezóne 2005-06.
* **Vysočina Jihlava** a **Chmel Blšany** zostupujú do 2. ligy.


## Najlepší strelec

## Externé odkazy
* Štatistika na ČMFS 

Kategória:Najvyššia futbalová súťaž v Česku
Paradox (fyzika)

**Paradox** je jav zdanlivo odporujúci všeobecnej skúsenosti, ale pochopiteľný z hlbšieho štúdia prírodných zákonov.

## Niektoré fyzikálne paradoxy
*Paradox dvojčiat
*Olbersov paradox
*Fermiho paradox
*Einsteinov-Podolského-Rosenov paradox (EPR paradox)
*Paradox starého otca

Kategória:Fyzikálne javy
Kategória:Paradoxy
Za Hornádom

**Za Hornádom** je názov menšieho sídliska, ktoré sa nachádza v južnej časti mesta Spišská Nová Ves na pobreží rieky Hornád. 

Pri sídlisku je aj hotel Preveza, plaváreň s kúpaliskom a športová hala. Na sídlisku sú bytové domy dvoch generácií.  Staršia výstavba prebiehala v 70. rokoch 20. storočia. Novšie bytové domy tvoria súvislý pás na ulici E.M.Šoltésovej z 80. rokov. Sídlisko je vybavené predajňou potravín, reštauráciou a rozličnými službami. Základnú občiansku vybavenosť dopĺňajú objekty Základnej školy Ing. Kožucha, Spojená škola na ulici Stojan a materská škola. Sídlisko je od centra mesta vzdialené asi 10 minút pešej chôdze. Sú tu aj zastávky autobusov, čím je územie napojené na sieť liniek mestskej hromadnej dopravy.

Kategória:Spišská Nová Ves
Kategória:Sídliská na Slovensku
Olbersov paradox

right|thumb|Animácia

**Olbersov paradox** je fyzikálne paradoxné pozorovanie toho, že nočná obloha je tmavá – zatiaľ čo v nekonečnom vesmíre by nočná obloha musela byť jasná. Toto pozorovanie je jedným z dôkazov pre niektoré zo súčasných modelov dynamického vesmíru, ako je napríklad model veľkého tresku. Bol opísaný nemeckým astronómom Heinrichom Wilhelmom Olbersom v roku 1823 a už skôr Johanom Keplerom v roku 1610. 

## Znenie paradoxu
Tento paradox sa zaoberá zdanlivo jednoduchou otázkou: *Prečo je v noci tma?* Istý čas si ľudia mysleli, že vesmír je nekonečný a statický. Teda, že vo vesmíre je nekonečne veľa hviezd, ktoré sú náhodne rozmiestnené, nepohybujú sa, nevznikajú ani nezanikajú. S touto teóriou sa okamžite objavil aj problém, dnes známy ako Olbersov paradox. 
Hovorí asi toto: Ak by bola pravdivá teória nekonečného statického vesmíru, potom, ak by sme sa pozreli ktorýmkoľvek smerom, museli by sme skôr či neskôr naraziť na nejakú hviezdu. Obloha by musela byť rovnomerne vyplnená hviezdami a celá by svietila prinajmenšom ako Slnko. 
Ale nie je to tak. Prečo?

## Možné vysvetlenia
* Za najsprávnejšie vysvetlenie paradoxu sa považuje toto: Vesmír nie je statický, hviezdy vznikajú a zanikajú, svetlo z niektorých k nám ešte nedoletelo, iné medzitým vyhasli, navyše vesmír sa rozpína, takže môže dochádzať k takému červenému posuvu, že svetlo je takmer neviditeľné.

## Zdroj

* Olbersov paradox

Kategória:Paradoxy
Kategória:Kozmológia
Kategória:Eponymické termíny v astronómii
Heinrich Wilhelm Olbers

**Heinrich Wilhelm Olbers** (* 11. október 1758, Arbergen, Nemecko – † 2. marec 1840, tamže) bol nemecký astronóm, lekár a fyzik.

## Životopis
Narodil v Arbergene, dedinke pri Brémach. Študoval medicínu v Gottingene (1777-1780). V noci venoval svoj čas astronomickým pozorovaniam, horné poschodie svojho domu prerobil na observatórium. Vymyslel tiež prvú fungujúcu metódu výpočtu kometárnych obežných dráh.

V roku 1802 Olbers objavil a pomenoval planétku 2 Pallas a v roku 1807 objavil planétku 4 Vesta. Predpokladal, že pásmo planétok, kde sa tieto telesá nachádzajú, je pozostatkom po zničenej planéte Phaeton. Táto teória nie je v súčasnej dobe vedeckou spoločnosťou prijímaná. Napriek sláve, ktorú mu to prinieslo sa stal lekárom a od roku 1781 do 1823 pôsobil v Brémach. Vraj nespal viac ako 4 hodiny denne, väčšinu noci sa venoval astronómii a výskumu komét. V roku 1815 objavil kométu, ktorá dnes nesie jeho meno - Olbersova kométa.Avšak najviac ľudí ho pozná vďaka Olbersovmu paradoxu, ktorým sa zaoberal, a ktorý je po ňom pomenovaný.

## Pozri aj
*Olbersov paradox

## Iné projekty

Kategória:Nemeckí fyzici
Kategória:Nemeckí astronómovia
Kategória:Objavitelia asteroidov
Kategória:Objavitelia komét
Kategória:Členovia Nemeckej akadémie prírodných vied Leopoldina
Kategória:Osobnosti z Brém
Kategória:Absolventi Univerzity v Göttingene
Tannenbaumovo-Schmidtovo kontinuum

**Tannenbaumovo-Schmidtovo kontinuum** alebo **kontinuum vedenia** alebo **teória premenného správania** (z rokov 1958/?1973) je teória štýlu vedenia. Je to vlastne pokus o zhrnutie dovtedajších starších delení štýlov vedenia  (najmä Lewina, Lippitta a Whita) a jeden z prvých pokusov o situačný prístup. 

Model najprv poskytuje prehľad 7 základných foriem štýlov vedenia v podobe akéhosi kontinua medzi jedným extrémom „vedenie orientované na manažéra“ (manager-centered leadership) a druhým extrémom „vedenie orientované na podriadeného“ (subordinate-centered leadership):
*1. Manažér rozhoduje a len oznamuje svoje rozhodnutia podriadeným (podriadení nerozhodujú)
*2. Manažér rozhoduje a potom diplomaticky „predáva“ svoje rozhodnutie podriadeným (podriadení môžu vzniesť isté pripomienky)
*3. Manažér prezentuje rozhodnutie a myšlienky na ktorých je založené a podriadení predkladajú návrhy k týmto myšlienkam (podriadení vedia aké možnosti nadriadený zvažoval pri rozhodnutí)
*4. Manažér prezentuje predbežné rozhodnutie a podriadení o ňom diskutujú (podriadení participujú na rozhodnutí)
*5. Manažér prezentuje problém či situáciu, podriadení k nemu/nej predkladajú návrhy, rozhodnutie potom však ešte stále urobí sám manažér
*6. Manažér vysvetlí problém či situáciu, podriadení rozhodnú (manažér je stále ešte zodpovedný za rozhodnutie)
*7. Podriadení rozhodujú, manažér funguje len ako koordinátor pri definícii problému, hľadaní alternatív a rozhodovaní

Z uvedených štýlov vyplýva, že autori považujú za rozhodujúci faktor pri rozlišovaní štýlov vedenia mieru delegácie. Prínos tohto zoznamu je v prehľadnej klasifikácii alternatívnych štýlov vedenia a ich zoradení do logického poradia. 

Potiaľto je model čisto deskriptívny. Model má však aj preskriptívnu a situačnú zložku: Autori totiž dodávajú, že na to, aby manažér zvolil správny štýl vedenia (z uvedených 7), musí zvážiť situačné faktory, a to:
*1. „Sily v manažérovi“ (vlastnosti nadriadeného):  jeho hodnotový systém, jeho dôvera k podriadeným, jeho sklon k jednotlivému štýlu vedenia, miera pocitu bezpečnosti, ktorý má v istých situáciách
*2. „Sily v podriadenom“ (vlastnosti podriadeného): jeho skúsenosť s rozhodovaním, jeho tolerancia k nejednoznačnosti, jeho odborná zdatnosť, jeho identifikácia s cieľmi organizácie (angažovanosť pre daný problém), jeho nároky ohľadom profesionálneho a osobného rozvoja
*3. „Sily v situácii“ (charakteristiky situácie): druh organizácie, vlastnosti tímu (jeho znalosti, identifikácia s hodnotami organizácie, efektivita), druh problému
*4. Miera časového tlaku

## Externé odkazy
*http://leadershipchamps.wordpress.com/2008/04/27/what-is-tannenbaum-schmidt-continuum-theory-says/ *http://www.thebeechconsultancy.co.uk/upload/files/18/Tannenbaum_and_Schmidt.pdf 
*http://www.valuebasedmanagement.net/methods_tannebaum_leadership_continuum.html
*Scholz: Personalmanagement, 1994

Kategória:Teórie vedenia
Housov-Evansov model cesta-cieľ

**Housov-Evansov model cesta-cieľ** alebo **teória cesta-cieľ** (z rokov 1970, 1971) je teória štýlu vedenia.

Tvrdí, že nadriadený môže ovplyvniť výkon, uspokojenie a motiváciu podriadených:
*1.odmeňovaním za dosiahnutie cieľov (zvyšovaním príležitostí na osobné uspokojenie z dosahovania cieľov), 
*2.pomáhaním nájsť cesty (spôsoby) k týmto cieľom a 
*3.odstraňovaním prekážok brániacich dosiahnutiu tohto cieľa;
efektivita takéhoto ovplyvňovania nadriadeným však závisí aj od situačných faktorov.

Preto Model cesta-cieľ rozlišuje 4 štýly vedenia, ktorých vhodnosť závisí od situácie.  Podľa Housa vedúci môže používať viac ako 1 štýl vedenia (napríklad podľa Fiedlera je vždy len jeden dominantný štýl).

4 štýly vedenia sú:
*1. direktívne vedenie - využívanie príkazov, nariadení a smerníc, dodržiavanie noriem a časových  plánov. Vedúci využíva plánovanie, organizovanie, koordinovanie a kontrolu
*2. podporné vedenie - prejavuje záujem o potreby zamestnancov, priateľský a rovnocenný prístup k podriadeným. Vytváranie príjemného pracovného prostredia.
*3. participatívne vedenie – konzultácia s podriadenými a zohľadňovanie ich názorov pri rozhodovaní, čo umožňuje podriadeným podieľať sa na rozhodovaní.
*4. vedenie orientované na výsledky – povzbudzovanie podriadených pri vynakladaní vyššieho úsilia na plnenie vysokých cieľov, prejavovanie dôvery v schopnosti zamestnancov, vytváranie náročných cieľov. 

Situačné faktory sú:
*I) Osobnosť podriadeného:
** A Lokus kontroly (Participatívny vedúci je vhodný pre podriadených s interným lokusom kontroly, direktívny vedúci pre podriadených s externým lokusom kontroly)
** B Vnímanie vlastnej schopnosti (Podriadení, ktorí seba vnímajú ako osoby vysoko schopné nemajú radi direktívne vedenie)
*II)	Charakteristika okolia, napr:
**ak je úloha veľmi štruktúrovaná, direktívne vedenie je málo potrebné a málo efektívne (a naopak)
**ak existuje  veľmi formálny systém autorít, direktívne riadenie znižuje uspokojenie podriadených
**ak sú podriadení v tímovom prostredí s veľkou sociálnou podporou, podporné vedenie je málo potrebné

## Externé odkazy
*Harris, O. Jeff, Hartman, Sandra J.: Organizational Behavior, 2001
*http://www.valuebasedmanagement.net/methods_path_goal_theory.html

Kategória:Teórie vedenia
Reddinov trojrozmerný model manažérskej efektivity

**Reddinov trojrozmerný model manažérskej efektivity** (z rokov 1967, 1981) je situačný model štýlu vedenia.

Model používa dve základné dimenzie zo základného výskumu Univerzity Ohio State (orientácia na vzťahy a orientácia na úlohy), ale na rozdiel od Blaka a Moutonovej ich delí len dva stupne (namiesto deväť) – výsledkom je mriežka 2x2 - a zohľadňuje aj situačné faktory. 

Podľa Reddina môže byť ktorýkoľvek štýl vedenia efektívny (správne použitý) v závislosti od situácie (presnejšie situačných premenných: organizácia, spôsob práce, nadriadení, kolegovia v práci, podriadení) a pre správne aj nesprávne použitý štýl vedenia zavádza špeciálne názvy   

Mriežka:

 **Vzťahový štýl:**   **Integračný štýl:**
 s.p.: rozvíjač   s.p.: vedúci
 n.p.:misionár	 n.p.: kompromisník
 **Odlúčený štýl**:   **Oddaný štýl:**
 s.p.: byrokrat   s.p.: benevolentný autokrat
 n.p.: dezertér   n.p.: autokrat

(y-ová os: orientácia na vzťahy; x-ová os: orientácia na úlohy; s.p. = správne použitý štýl, teda efektívny štýl; n.p. = nesprávne použitý štýl, teda neefektívny štýl)

Štýly vedenia sú v detailoch charakterizované takto:
*Vzťahový štýl: Nadriadený sa snaží o dobrý vzťah k podriadeným. Rozvíjač sa stará o dôvernú atmosféru. Misionár sa príliš vyhýba problémom a akémukoľvek konfliktu.
*Integračný štýl: Nadriadený zohľadňuje aj úlohy aj ľudské vzťahy. Vedúci akceptuje osobnosť svojich podriadených, ale ich činnosť koordinuje. Kompromisník cíti pri každom rozhodnutí potrebu kompromisu s podriadenými.
*Odlúčený štýl: Nadriadený riadi pomocou pravidiel a predpisov. Dezertér na nich trvám aj keď si situácia vyžaduje flexibilitu. Byrokrat sa stará o hladké fungovanie podniku podľa stanovených pravidiel hry podniku.
*Oddaný štýl: Pre nadriadeného sú na prvom mieste výkon a výsledok práce. Benevolentný autokrat síce diskutuje o jednotlivých problémoch  s podriadenými, vyhradzuje si však právo rozhodovať. Autokrat myslí len na úlohu, nemá dôveru k podriadeným a zbytočne na nich tlačí.

Kategória:Teórie vedenia
Herseyho-Blanchardov model situačného vedenia

**Herseyho-Blanchardov model situačného vedenia** (**Model stupňa zrelosti, Situačné vedenie (podľa Herseyho-Blancharda)**) (z roku 1982) je situačný model štýlu vedenia.

Používa dve základné dimenzie zo základného výskumu Univerzity Ohio State (orientácia na vzťahy a orientácia na úlohy), ale na rozdiel od Blaka a Moutonovej ich opäť delí len dva stupne (namiesto deväť) – výsledkom je mriežka 2x2 - a zohľadňuje aj situáciu. 

Situácia je v tomto modeli vyjadrená „stupňom zrelosti podriadeného vo vzťahu k jeho úlohe“, ktorý pozostáva z (a) technickej schopnosti podriadeného vykonávať úlohu ako aj (b) z jeho psychologickej zrelosti. Vysoký stupeň zrelosti sa prejavuje v sebavedomí, túžbe po podávaní výkonov a v holistickom nazeraní. Stupeň zrelosti môže nadobudnúť štyri hodnoty (SZ1 až SZ4).

Mriežka zostavená podľa tohto modelu ukazuje ako sa podľa autorov má meniť výber štýlu vedenia v závislosti od stupňa zrelosti podriadeného. V zásade platí, že podriadení s nízkym stupňom zrelosti si vyžadujú autoritatívny štýl vedenia a naopak. V priebehu vývoja podriadeného sa teda v rámci mriežky štýl vedenia má postupne meniť sprava dole smerom nahor a potom vľavo nadol (od SZ1 do SZ4). 

Mriežka:
 „Participating“- participatívny štýl SZ3	„Selling“ - integrujúci štýl SZ2
 „Delegating“ - delegujúci štýl SZ4	        „Telling“ - autoritatívny štýl SZ1

(y-ová os: orientácia na vzťahy; x-ová os: orientácia na úloh)

Jednotlivé štýly (zoradené postupne podľa vývoja stupňa zrelosti podriadeného):
*Telling – autoritatívny štýl: Nadriadený jednoznačne stanovuje činnosť aj časový okamih činnosti podriadeného (ako vo vojne). Štýl je vhodný pre podriadeného s nízkym stupňom zrelosti.
*Selling – integrujúci štýl: Nadriadený sa snaží zohľadniť názory podriadeného a snaží sa podriadenému svoje návrhy „predať“, rozhoduje však sám. Štýl je vhodný pre stredne zrelého podriadeného.
*Participating – participatívny štýl: Nadriadený aj podriadený sa rovnako podieľajú na rozhodnutí. Štýl je vhodný pre vyspelejšieho stredne zrelého podriadeného.
*Delegating – delegujúci štýl: Nadriadený sa takmer vzdáva vedenia a prenechá rozhodovanie podriadenému. Štýl je vhodný pre zrelého podriadeného.

Autori všetky štýly vedenia v zásade považujú za vhodné v závislosti od zrelosti podriadeného, ale predsa len štýl delegating považujú za najlepší (hoci neuvádzajú prečo). V tomto teda ide o presný opak názoru vyjadreného v mriežke podľa Blaka a Moutonovej. Ďalej autori od nadriadeného požadujú, aby:
*pre každú  jednotlivú činnosť stanovil stupeň zrelosti svojho podriadeného a podľa toho prispôsobil štýl vedenia  (a teda ovládali všetky štýly vedenia)
*sa snažil výcvikom a školeniami zlepšovať stupeň zrelosti podriadeného

## Externé odkazy
*Gill, R.: Theory and Practice of Leadership, 2006
*Harris, O. Jeff, Hartman, Sandra J.: Organizational Behavior, 2001
*Scholz, Ch.:Personalmanagement, 1994
*http://changingminds.org/disciplines/leadership/styles/situational_leadership_hersey_blanchard.htm 

Kategória:Teórie vedenia
Psychodynamická teória

**Psychodynamická teória** alebo **Teória výmeny medzi vedúcim a členom** alebo **Teória LMX** (skr. z angl. leader-member exchange) je teória štýlu vedenia. Definuje efektívny štýl vedenia ako funkciu psychodynamickej výmeny (nepísaných dôhod o vzťahoch) medzi vedúcim a členmi skupiny (podriadenými). Vedúci podriadených riadia a usmerňujú prostredníctvom vplyvu, ktorý im podriadení dovolia. Vedúci môžu mať s každým podriadeným špecifický vzťah (tzv. „dyádu“) . Podstatou teórie je porozumenie sebe samému a inými ľuďom. 

Teória sa aplikovala už v starovekej Číne, kde „Veľký plán“ z 2. tisícročia pred Kristom opisuje, ako sa vodcovia majú správať voči svojim podriadeným zohľadňujúc ich postoje k sociálnemu poriadku a k práci. 

Najznámejšia teória LMX je Teória vertikálneho dyádového spojenia Roberta Lidena a Georga Graena, podľa ktorej nadriadení oddane a tvrdo pracujúcich podriadených odmieňajú tým, že im venujú pozornosť, zatiaľ čo k ostatným pristupujú neosobne a rigidne. Konkrétne majú nadriadení často „vnútornú skupinu“ podriadených, ktorým dôverujú a ktorým zveria vysokú zodpovednosť, vplyv na rozhodovanie a prístup k zdrojom; podriadení vnútornej skupiny na oplátku pracujú tvrdšie, majú na starosti viac administratívnych povinností a sú oddanejší danej úlohe a lojálnejší nadriadenému. 

## Externé odkazy
*Gill, R.: Theory and Practice of Leadership, 2006
*http://changingminds.org/explanations/theories/leader_member_exchange.htm

Kategória:Teórie vedenia
Základný výskum Univerzity Ohio State

**Základný výskum Univerzity Ohio State** alebo **Základné štúdie v oblasti vedenia Univerzity Ohio State** (angl. basic Ohio State leadership studies) alebo **Škola Ohio** (angl. Ohio School) je súhrnné označenie pre štúdie o štýle vedenia vykonané v rokoch 1945 až 1960 na Univerzite Ohio State. 

Ich východiskom je zoznam 9 predpokladaných faktorov („dimenzií“) správania vedúceho (iniciatíva, členstvo, reprezentácia, integrácia, organizácia, dominancia, komunikácia, uznanie, zdôraznenie výkonu), ktoré sa ešte ďalej delia na niekoľko subkategórií a tie na niekoľko položiek (celkovo 130 položiek). Týchto 130 položiek tvorilo dotazník o správaní vedúceho (LBDQ – leader behaviour description questionnaire), ktorý sa predkladá jeho podriadeným. 

Na zredukovanie počtu dimenzií sa s dotazníkmi vykonali štúdie s faktorovými analýzami a jedna z nich (dotazník predkladaný posádkam lietadiel-bombardérov o ich veliteľoch – štúdia Halpina a Winera z roku 1957) ukázala, že viaceré zo spomínaných dimenzií sú vzájomne vysoko korelované a možno ich teda zredukovať na štyri faktory: 
*Faktor I („consideration“) – orientácia na vzťahy
*Faktor II („iniating structure“) – orientácia na úlohy
*Faktor III („production emphasis“) – orientácia na výkon
*Faktor IV („sensitivity“) – sociálna orientácia
Pretože sa v štúdii ukázalo aj to, že faktor I a faktor II spolu vysvetľujú až takmer 85 % rozptylu hodnôt, väčšina ďalších štúdií výskumu Univerzity Ohio State ignoruje faktor III a faktor IV a operujú len s faktorom I – orientácia na vzťahy a faktorom II – orientácia na úlohy

## Externé odkazy
*Bryman, A.: Leadership and Organizations, 1986
*Scholz, Ch.:Personalmanagement, 1994

Kategória:Teórie vedenia
Teórie nového vedenia

**Teórie Nového vedenia** (angl. New Leadership theories) alebo **teórie transformačného vedenia**  sú (relatívne) nové teórie vedenia, ktoré sa objavili v 70. rokoch, najmä však v 80. rokoch 20. storočia. Proti dovtedajším, väčšinou racionálnym prístupom sa zdôrazňuje emocionálna stránka vedenia ľudí. Ústredným pojmom sa stáva charizma, sila osobnosti „vodcu“, ktorý dokáže strhnúť ostatných pre svoju víziu (na rozdiel od efektívne riadiaceho „manažéra“). Tieto teórie vznikli na začiatku 70. rokov, ale preslávila ich až práca James M. Burnsa z roku 1978 - Burnsova teória transakčného a transformačného štýlu vedenia.

Kategória:Teórie vedenia
Homo pathologicus

**Homo pathologicus** je (skôr zriedkavá) teória vedenia/prístup k vedeniu. Podľa nej treba za základ vedenia ľudí považovať charakteristiky ľudí obyčajne považované za negatívne či choré (afektívne, iracionálne a emocionálne procesy) a nepovažovať teda človeka tak ako v ostatných bežných teóriách vedenia za racionálne konajúceho. Viacerí autori (Neuberger či Von Rosenstiel) v oblasti analýzy vedenia vyzývajú na analýzu práve týchto patologických faktorov.

Popudom k vzniku tohto prístupu je psychoanalýza S. Freuda. Podľa psychoanalýzy je väčšina motívov pre myslenie a konanie emocionálnej a nevedomej povahy, presnejšie majú pôvod v nevedomej potrebe spracúvať zážitky z raného detstva. Preto jedinec interaguje s iným jedincom tak, ako keby tento druhý jedinec bol referenčnou osobou z jeho detstva. 

Príkladom takéhoto prístupu k výskumu vedenia ľudí je štúdia Ketsa de Vriesa a Millera z roku 1984.

## Externé odkazy
*Scholz, Ch.:Personalmanagement, 1994

Kategória:Teórie vedenia